Tillæg II til Vedtægter for Grundejerforeningen Skovparken

På den ordinære generalforsamling i Grundejerforeningen Skovparken, der fandt sted den 17. maj 2017 i Bellevuehallen, 8240 Risskov blev følgende Tillæg II til de gældende vedtægter for Grundejerforeningen Skovparken 8240 vedtaget.

Der er tale om ændringer af de gældende vedtægter (vedtaget på den stiftende generalforsamling den 2. januar 2010) samt tillæg til vedtægter (vedtaget på den ordinære generalforsamling den 26. maj 2014), således at ændringerne er angivet i det følgende, idet øvrige bestemmelser i Grundejerforeningen Skovparkens vedtægter gælder uændret:

§ 10, stk. 2 og 3 erstattes af følgende bestemmelser:

* ”Stk. 2. Generalforsamlingen vælger en revisor samt en revisorsuppleant. Genvalg kan finde sted.”
* ”Stk. 3. Regnskabet tilstilles den valgte revisor og skal af denne være revideret såvel talmæssigt som kritisk, så betids, at revisors bemærkninger kan udsendes til medlemmerne samtidigt med indkaldelse til generalforsamling.”

Således vedtaget på den ordinære generalforsamling den 17. maj 2017.

Dirigenten, Knud Moos